MUNICIPIUL  CRAIOVA
CONSILIUL LOCAL AL MUNICIPIULUI CRAIOVA




HOTĂRÂREA NR.348
  Consiliul Local al Municipiului Craiova, întrunit în şedinţa ordinară din data de 30.07.2009; 

            În temeiul prevederilor art.36 alin.2 şi 2 lit.b, art.45 alin.2, art.63 alin 1 lit.c şi alin.a lit.c, art.115 alin.1 lit.b, alin.3, alin.5  şi alin.6 şi art.61 alin.2 din Legea nr.215/2001, republicată, privind administraţia publică locală şi rapoartele comisiilor de specialitate nr.271, 272, 273, 274, 275/2009;

 Având în vedere prevederile Ordonanţei de Urgenţă a Guvernului nr.64/2007 privind datoria publică, cu modificările şi completările ulterioare, coroborate cu cele ale capitolului IV din Legea nr.273/2006 privind finanţele publice locale, cu modificările şi completările ulterioare, precum şi cu cele ale Hotărârii Guvernului nr.9/2007 privind constituirea, componenţa şi funcţionarea Comisiei de autorizare a împrumuturilor locale, cu modificările şi completările ulterioare;
Ţinând seama de prevederile art.41 alin.4 din Legea nr.24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;

Luând în considerare prevederile art.9 pct.8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr.199/1997;
Ţinând seama de prevederile art.942 şi următoarele din Codul Civil, referitoare la contracte sau convenţii,

Luând act de :

a) referatul de aprobare prezentat de către primarul municipiului Craiova, în calitatea sa de iniţiator, înregistrat sub nr.92263/21.07.2009;

b) raportul compartimentului de resort din cadrul aparatului de specialitate al Primarului, înregistrat sub nr.74257/15.06.2009;
c) precum şi de raportul comisiei de specialitate  a Consiliului Local,

constatând necesitatea de a asigura resursele financiare pentru realizarea investiţiilor publice de interes local a căror documentaţie tehnico-economică a fost aprobată prin Hotărârile Consiliului Local al Municipiului Craiova nr.113/2009 privind aprobarea Studiului de Fezabilitate  referitor la „Amenajare ştrand în Parcul Lunca Jiului” şi nr.74/2008 privind aprobarea  Studiului de Fezabilitate referitor la „Centrul Multifuncţional Craiova” “, prevăzute în anexa la prezenta.
                                                    hotărĂŞte:

Art.1. Se aprobă contractarea unei finanţări rambursabile interne în valoare de 20.000.000 euro, cu o maturitate de 20 ani.

Art.2. Contractarea finanţării rambursabile prevăzută la art.1 se face pentru realizarea investiţiilor publice de interes local, prevăzute în anexa la prezenta hotărâre.
Art.3.  Din bugetul local al municipiului Craiova se asigură integral plata:
a) seviciului anual al datoriei publice locale;

b) oricăror impozite şi taxe aferente realizării obiectivelor de investiţii publice de interes local;

c) alte cheltuieli neeligibile ale finanţării rambursabile menţionate la art.1.

Art.4. (1) Pe întreaga durată a serviciului datoriei publice locale, ordonatorul principal de credite are obigaţia să publice pe pagina de internet a municipiului Craiova următoarele date:
a) hotărârea Comisiei de autorizare a împrumuturilor locale, precum şi orice modificări şi/sau completări ale acesteia;

b) valoarea finanţării rambursabile contractate în valuta de contract;
c) gradul de îndatorare a municipiului Craiova;

d) durata serviciului datoriei publice locale, cu precizarea perioadei de graţie şi a perioadei de rambursare a finanţării rambursabile;
e) dobânzile, comisioanele şi orice alte costuri aferente fiecărei finanţări rambursabile,

f) plăţile efectuate din fiecare finanţare rambursabilă.
(2) Datele prevăzute la alin.1 se actualizează în prima decadă a fiecărui trimestru pentru trimestrul expirat, sub sancţiunile prevăzute de lege.
Art.5. Cu aducerea la îndeplinire a prezentei hotărâri se însărcinează primarul municipiului Craiova.
Art.6. Pe data prezentei hotărâri, se revocă Hotărârea Consiliului Local al Municipiului Craiova nr.294/2009.

Art.7. Prezenta hotărâre se comunică, prin intermediul secretarului municipiului, în termenul prevăzut de lege, primarului municipiului, direcţiilor de specialitate din aparatul primarului: Direcţia Economico-Financiară şi Direcţia Proiecte, Programe de  Dezvoltare Tehnică şi Investiţii şi Prefectului Judeţului Dolj şi se aduce la cunoştinţă publică prin publicarea în Monitorul Oficial al municipiului Craiova, precum şi pe pagina de internet www.primariacraiova.ro.

